
Për dhënien e fondeve të emergjencës për objektin “Sistemim asfaltim” në qytetin e çorovodës

Me propozimin e Ministrisë së Punëve Publike, Rregullimit të Territorit dhe Turizmit, Këshilli i Ministrave 

Vendosi:

1. Nga fondet e investimeve të buxhetit të tremujorit të parë të vitit 1997 të Ministrisë së Punëve Publike, Rregullimit të Territorit dhe Turizmit miratohet vlefta prej 17 500 mijë lekësh për punimet e emergjencës në objektin “Sistemim-asfaltim” në qytetin e Çorovodës.
2. Forma e prokurimit për këtë fond të jetë e drejtpërdrejtë.
3. Për zbatimin e këtij vendimi ngarkohet Ministria e Punëve Publike, Rregullimit të Territorit dhe Turizmit.
Ky vendim hyn në fuqi menjëherë.

Kryetari i këshillit të Ministrave 
Aleksandër Meksi 



